Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 5118

1991. december 31-ig el kell törölni. E kizárólagos jogok eltörlését úgy kell végrehajtani, hogy 1986. január 1-jétől fokozatosan importkontingenseket kell nyitni a jelenlegi tagállamokból érkező termékek esetében. Az 1986. évi kontingensmennyiségeket az említett lista tartalmazza. A Spanyol Királyság az első albekezdésben említett mellékletben meghatározott módon növeli a kontingensmennyiségeket. A százalékos formában kifejezett növekedéseket hozzá kell adni az egyes kontingensekhez, a következő növekedést pedig az így kapott összmennyiség alapján kell kiszámítani. Az első albekezdésben említett kontingenseket minden gazdasági szereplő számára korlátozás nélkül kell megnyitni, és az ilyen kontingensek keretében behozott árukra Spanyolországban nagykereskedelmi szinten nem vonatkozhatnak kizárólagos forgalmazási jogok; a kontingensek keretében behozott bizonyos áruk kiskereskedelmi értékesítése tekintetében az ilyen áruk fogyasztók részére történő forgalomba hozatalának megkülönböztetéstől mentesen kell történnie.

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes